Polèmica en l'aprovació de l'informe del rector per la liquidació del Parc Científic - Diari de Girona\nPolèmica en l'aprovació de l'informe del rector per la liquidació del Parc Científic\nMembres del Claustre de la Universitat demanen que es faci autocrítica per la «mala gestió» de l'equipament\nariadna sala 06.12.2019 | 00:36\nSessió del Claustre de la UdG que va aprovar amb un 70% l'informe anual del rector. foto: aniol resclosa\nSessió del Claustre de la UdG que va aprovar amb un 70% l'informe anual del rector.\nEl Claustre de la Universitat de Girona (UdG) va aprovar ahir l'informe anual del 2019 en una sessió marcada per la liquidació del Parc Científic i Tecnològic. L'equip del rectorat encapçalat per Quim Salvi va presentar les línies mestres del seu segon any de mandat, que va ser avalat amb un 70% dels vots a favor, concretament 48 dels 69 emesos. Cinc van votar en blanc i 16 en contra. Durant la sessió, Salvi va fer un repàs de la tasca realitzada durant el seu mandat (iniciat el 2017) i va treure pit de les 212 accions de govern endegades tot i la «manca de finançament» que pateix la universitat. Tot i que encara no s'ha aprovat, per l'any vinent es preveu comptar amb un pressupost de 97 milions d'euros, tres més que l'any 2018.\nEn aquest sentit va fer un esment a la situació del Parc Tecnològic «celebrant» la recent resolució del jutge que n'atribueix la liquidació a un fet «fortuït». Salvi va apuntar que tot i la «taca d'imatge» que ha representat el concurs de creditors per a la Universitat, el Parc ha estat un «model d'èxit». «Hem perdut més de 3 milions d'euros amb la part subhastada de l'edifici H2O, però és molt positiu que qui l'hagi adquirit sigui l'ICRA, amb qui compartim objectius de recerca», va explicar el rector. Sobre la subhasta de l'edifici Narcís Monturiol, va recordar que ha quedat deserta i que «n'estem negociant una reversió a la universitat». Alguns membres del claustre van posar de manifest la «necessitat» de fer autocrítica per la «mala gestió» feta pel patronat des de la seva creació. En sentir-se interpel·lat, un dels seus membres, Lluís Albó, va manifestar la «bona voluntat» dels 60 patrons per tirar endavant l'òrgan i va atribuir la responsabilitat del concurs a una gestió «corrupta» de l'Estat. Salvi va tancar la polèmica al·legant que «la pròxima vegada ens ho mirarem dues o tres vegades abans d'acceptar ajudes de les administracions», tot carregant la culpa al compromís «incomplert» de la Generalitat amb el pagament dels interessos del deute.\nMés beques i pressupost\nLa presentació de l'informe va girar entorn de tres eixos: l'activitat docent i d'investigació, l'acció de govern i la presentació de les línies generals del pressupost de l'any vinent. El rector va posar de manifest el compliment de més del 50% dels compromisos de l'equip de govern i va constatar un lleuger augment d'estudiants de nou accés. Sobre el primer aspecte el rector va posar de manifest els valors de la universitat com l'estratègia, la innovació i la participació, que segons va apuntar «hauran de conviure amb noves maneres de treballar adaptades a nous paradigmes socials i tecnològics». També va remarcar la importància del moviment global Fridays For Future, que a Girona va ser pionera de tot l'Estat, i va anunciar que l'any vinent la universitat centrarà el seu eix social en la sostenibilitat (enguany ha girat al voltant de la igualtat de gènere).\nPel que fa al programa de beques, el rector va posar de manifest l'augment de 12 a 22 beques salari, destinades a estudiants amb dificultats per pagar les taxes. De cara a l'any vinent, Salvi va assegurar que l'objectiu del seu equip és poder veure rebaixades les taxes universitàries quan s'aprovin els pressupostos de la Generalitat i «pal·liar» el greuge comparatiu amb la resta de comunitats de l'Estat.\nPel que fa a la tasca investigadora, Salvi va lamentar els problemes de finançament de les universitats per les pròrrogues pressupostàries dels governs català i estatal. Tot i que el 2018 la partida destinada a investigació competitiva va ser de més de 14 milions, «la mitjana d'ingressos és de 9 milions d'euros anuals, que suposa destinar un 10% del pressupost a investigació», va detallar. Amb tot va destacar una partida de 500 mil euros que s'han destinat a la contractació de postdoctorats durant dos anys «per tal de donar continuïtat a aquells que han acabat la tesi i incorporar-los com a personal docent i investigador (PDI). En el cas del personal d'administració i serveis (PAS), va anunciar que s'han millorat les condicions de 33 places suplents amb l'objectiu de consolidar la plantilla, que té un 25% d'interinatge.\nEs tracta del segon informe que l'equip del rector de la universitat sotmet a la votació al Claustre, després de veure avalada la seva gestió l'any passat amb un 66% dels vots.


La Targeta Sanitària | Servei de Convivència i d'Interculturalitat d'Horta-Guinardó | El web de la ciutat de Barcelona\nEl document que permet l'accés al sistema de salut públic és la targeta sanitària individual (TSI), per això cal portar-la sempre que es vagi a un centre sanitari. També és necessària per adquirir medicaments a les farmàcies a preus subvencionats, prèvia entrega de la recepta oficial que ens ha lliurat el metge.\nLa TSI és una targeta amb una banda magnètica, personal i intransferible. La TSI garanteix la confidencialitat de les dades personals i s'obté de manera gratuïta. Cada membre de la família, amb independència de l'edat, ha de disposar de la seva pròpia TSI.\nLa targeta sanitària individual s'obté al Centre d'Atenció Primària (CAP). L'únic requisit previst per obtenir-la és estar empadronat al municipi on es resideix i identificar-se (passaport o NIE).\nTohom que estigui empadronat al municipi, independentment de l'edat i de l'estat de documentació en el cas de les persones estrangeres\nObre l'accès a la sanitat pública de manera normalitzada per a totes les persones. Permet tenir un metge de capçalera i història clínica pròpia al Centre d'Atenció Primària (CAP) de la zona corresponent i exercir el dret a l'assistència sanitària gratuïta. És imprescindible per poder comprar medicaments a les farmàcies amb descompte a càrrec de la Seguretat Social.\nSi l'interessat té permis de treball i treballa: l'empresa donarà d'alta al sistema sanitàri la seva història clínica i es podrà escollir un metge de capçalera. D'aquesta manera se li tramitarà la targeta sanitària de manera automàtica.\nSi no té permís de treball o de residència: cal presentar personalment al CAP el passaport, NIE o DNI i el volant de l'empadronament per fer la sol·licitut de la targeta d'identificació sanitària (TIS) al mostrador de recepció.\nInicialment es pot facilitar una TIS provisional (document de paper) a l'espera de poder tenir la definitiva (targeta de plàstic). La targeta definitiva es rep al domicili on s'està empadronat, si no es pot anar a sol·licitar-la al CAP.\nIMPORTANT: la targeta sanitària es personal i intransferible. L'ús d'una targeta d'una altra persona pot posar en perill la vida d'aquesta persona. Aquesta targeta te un pin on consta l'historial de la persona titular (inclòs al·lèrgies a medicaments, entre d'altres)\nOrganització i serveis que ofereixen els centres sanitaris\nInformació referent al sistema organitzatiu de la salut pública per tal de millorar l'ús dels serveis per part de la població:\nHi ha diferents professionals treballant en un centre sanitàri (administratius, infermeres i metges); cadascú té assignades tasques diferents.\nEls metges s'especialitzen en diferents àmbits: pediatria, ginecologia, oftalmologia, cirugia, etc\nEls usuaris tenen dret a escollir el metge de capçalera de referència dins de l'equip del centre.\nCal demanar cita prèvia abans d'anar al metge excepte en els casos d'urgències. Es important assistir a les cites concertades amb puntualitat. Els menors han d'anar sempre acompanyats d'un adult.\nDret Universal d'accès a la sanitat\nIndependentment del seu estat de documentació, TOTES LES PERSONES tenen dret a l'assitència sanitària en cas de:\nUrgències, mamaltia greu o accident.\nEmbarassades, part i postpart.


La Llumenera de Nova York: Night and Day (by Cole Porter)\nAmb el temps ben just, arribes a l'extrem meridional de la ciutat baixa, allà on un forat immens ple de grues és tot el que queda de les dues estructures gegantines que van dominar el cel de Nova York durant gairebé tres dècades.\nT'esmunys entre turistes curiosos. A aquestes hores de la tarda encara n'hi ha un bon grapat repartits per tot el perímetre de la reixa que envolta el forat. Hi guipen a través, amb un punt de morbositat i amb la certesa que són en un lloc que forma part de la història. Uns altres resten absorts amb el feinejar hipnòtic de les grues i els obrers; veient-los, penso que tots duem un jubilat a dins.\nAmb el temps ben just, enfilo cap al 7. És curiós que el primer gratacel construït del nou Centre de Comerç Mundial dugui precisament el número que s'associa amb la bona sort. El 7 no forma part del forat; ocupa el solar de l'antic 7 que també va desaparèixer un fatídic dimarts de setembre d'ara fa sis anys. El nou 7, a diferència del seu predecessor, és un gratacel estilitzat i elegant de cinquanta-dues plantes i dos-cents vint-i-vuit metres d'alçada; i una estructura recoberta tota de vidre que li dóna una coloració blavosa segons com hi impacta la llum.\nEntro al lobby de l'edifici. Dono el meu nom i, tot seguit, m'indiquen quin dels ascensors he de prendre per arribar a la planta quaranta. Això aquí funciona així. Visito per primera vegada els nous quarters generals de la New York Academy of Sciences. L'espai és senzillament espectacular, amb unes vistes majestuoses sobre l'illa de Manhattan; tota la ciutat als meus peus. Cap a l'est, el Woolworth Building neogòtic en primer terme i, enllà, els ponts de Brooklyn i Manhattan, i Brooklyn i Queens que es fonen amb l'horitzó. Cap al nord, primer la ciutat baixa, els altres gratacels del financial district, entre els quals s'obre pas Broadway que serpentejant travessa China Town, SoHo, el Village. Més endavant, tornen els gratacels, ara a la ciutat mitjana, i l'Empire State i el Chrysler Building per sobre de tots ells. A l'oest, el Hudson i la posta de sol.\nI, lent, el capvespre cau sobre l'illa.\nDes de Nova York a les 9:08 p. m.\nAnònim 18 d’octubre, 2007 03:51\n... m'encanten aquestes fotos... i la cançó. Night and daaaay...\nmiq 18 d’octubre, 2007 08:35\nLes vistes eren impressionants.\nDani Coll 28 d’octubre, 2007 16:35\nQuina enveja que em fas sempre...\nNo he estat mai a NY però sempre m'ha atret. Els seus edificis, la història que té la ciutat, el Paul Auster i el Woody Allen en tenen principalment la culpa.\nT'asseguro que llegint La llumenera sempre penso : "hi has d'anar, hi has d'anar... "\nGràcies per aquests trossets que ens fas arribar.


Cluzel s'emporta pel davant Marc Márquez, que cau i abandona\nEl pilot francès demana perdó a Márquez\nMarc Márquez seguirà sense poder sumar els seus primers punts a Moto2. A Jerez, Cluzel l'ha fet caure quan el de Cervera rodava en la cinquena posició\nNURIA GARCÍA Barcelona 03/04/2011 13:10\n260x366 Marc Márquez ha caigut i no ha pogut sumar els seus primers punts. / JORGE GUERRERO / APF PHOTO Marc Márquez ha caigut i no ha pogut sumar els seus primers punts. / JORGE GUERRERO / APF PHOTO\nMarc Márquez tampoc podrà lluitar per sumar cap punt al circuit de Jerez, en el segon gran premi de la temporada. El pilot català, que ha fet un inici de cursa molt conservador degut a que la pista estava mullada, ha vist com el francès Jules Cluzel, a qui acabava d'avançar, se l'emportava pel davant i el feia caure al terra. En una corba, Cluzel ha apurat la frenada i ha xocat amb Márquez. Els dos han caigut i cap d'ells ha pogut remprendre la marxa.\n"M'he pres el principi de la cursa amb calma. Estava rodant còmode i havia agafat el ritme. He passat a Cluzel i després he notat que m'envestien pel darrera. Ell arribava passat, hi ha pilots que són així. Però uns cops fallen ells, d'altres jo i d'altres la moto", ha dit Márquez, que no s'ha fet mal.\nTot just tornar a boxes, Cluzel ha anat a demanar disculpes a Marc Márquez i a Emili Alzamora, el mànager del pilot de Cervera, i ha explicat que ha trepitjat la línia mullada i això ha provocat que no frenés.\nMoto2: Iannone s'imposa sota la pluja de Jerez\nMotoGP: Lorenzo, supervivent sota la pluja, guanya i es col·loca líder del Mundial


UNE 93200 - Carta de serveis de qualitat - Emas Consultors\n1. Beneficis de la Carta de Serveis segons UNE 93200\nLa Carta de Serveis és una eina per les Administracions o les empreses para comunicar als seus usuris els serveis que presten i els compromisos que assumeixen a la seva prestació. Aporta:\nMillora la imatge i reputació, apropant l’organització a l’usuari, informant-lo dels nivells de qualitat prestats, fent-lo partícip de les seves expectatives per assumir els compromisos.\nCompromís amb els seus clients. Establint un nivell adequat de qualitat dels serveis , d’acord amb les expectatives dels usuaris i de les possibilitats reals.\nFacilitar la gestió i millora continua, en definir estàndards de servei i establir objectius ambiciosos per aconseguir l’impacte més gran possible als usuaris.\nIntegrable en una certificació ISO: ISO 9001, ISO 14001, OSHAS 18001 i ISO 26000.\n2. Consultoria ISO sobre Carta de Serveis\nElaboració i implantació d’una Carta de Serveis.\nAuditoria interna per comprovar el nivell de compliment de la carta de serveis i dels requisits de la UNE 93200\nOutsourcing Estratègic. Externalitzi el seguiment i actualització de la Carta.\nComunicació de la carta de serveis fent servir eines convencionals i de màrqueting digital.\nFormació per implicar a tot el personal a la Carta de Serveis.\n3. Requisits de la UNE 93200\nLa norma UNE 93200 és una eina que ajuda a elaborar Carta de Serveis eficients i eficaces que assumeixin compromisos de qualitat que satisfacin les expectatives dels usuaris. Els seus principals requisits son:\nInformació. Cal que contingui una informació mínima, relativa a aspectes concrets.\nCompromisos de qualitat i indicadors que permetin mesurar el seu compliment.\nMecanismes de comunicació externa i interna\nMesures en el cas d’incompliment dels compromisos.\nFormes de presentació de suggeriments, queixes i reclamacions relatives tant a la prestació dels serveis inclosos a la Carta com a l’incompliment dels compromisos associats als serveis.\nDESENVOLUPAMENT DE LA CARTA\nDecisió de direcció d’elaborar la Carta de Serveis i constitució de l’equip de treball\nIdentificació de les expectatives dels usuaris per cada servei que reculli la Carta.\nIdentificació de Processos lligats als serveis.\nComparació del nivell de prestació dels serveis amb les expectatives de l’usuari.\nEstabliment de compromisos de qualitat i indicadors per la seva mesura.\nRedacció i aprovació de la Carta de Serveis.\nSeguiment dels compromisos, a través d’indicadors, de les queixes i reclamacions per incompliment dels compromisos.\nCOMUNICACIÓ INTERNA I EXTERNA del contingut i els resultats de compliment dels compromisos de la Carta.


Un cartell quadrilingüe\n22 setembre 2020 20:43\nLlorenç Capellà | 05 març 2002\nDona Maria Antònia va rebre Chenoa dijous passat. La nova artista de la cançó va aterrar a Son Sant Joan a les onze i es va adreçar directament al despatx de la Senyora, sense ni temps per a deixar les maletes a ca seva. Així ho havien pactat el personal de Presidència i la gent de TVE. Les presses per a dur a terme la reunió contribuïen a donar rellevància a l'encontre. Allò que ha fet Chenoa és tan important que ella ha passat a ésser patrimoni de tots, heus ací el missatge que se'ns va vendre. Chenoa canta bé, és atractiva i ha embadalit el mallorquinisme militant al fer"nos saber que la seva condició d'argentina no ha estat impediment per a expressar"se en un català correctíssim. De manera que dona Maria Antònia l'empra, a Chenoa, per a fer poble. La voluntat de fer"ne, de poble, no sols és una obsessió de la Senyora, sinó de tots els polítics que es troben situats amunt. Com més amunt es troben, més s'esforcen a vendre'ns una idea, tan abstracta com vulgueu, de pàtria. La salutació del president Antich, que es va encartar amb els diaris de divendres passat, amb motiu del Dia de les Illes Balears, anomenava nou vegades en onze línies les paraules societat, país o poble. Per entendre'ns, se'n feia un tip, de pàtria, el president. Ben igual que un franxute qualsevol. Els externs que llegeixin les seves referències constants a la cohesió social o que tenguin notícies de la calidesa que va presidir la reunió de la senyora Munar amb Chenoa, pensaran que som un d'aquests pobles petits que en contra de qualsevol lògica anam per endavant. Tanmateix, la retòrica d'Antich i el populisme de dona Maria Antònia, únicament posen de manifest la diferència sagnant que hi ha entre el país ideal i el país real. Ara per ara, la normalització lingüística és l'assignatura Maria de les institucions. Sovintegen les declaracions de principis, mentre els de sempre van fent la seva. Els de sempre, per exemple, són els comandaments de la Direcció General de Policia que, tot sigui dit, depenen de la senyora Cirer, una decidida partidària de la normalització del català. Idò bé, els policies han col·locat a ca seva "que és l'edifici que fa cantonada entre el passeig Mallorca i el carrer Ruiz de Alda (encara a Palma honoram feixistes sense altre mèrit humà!)" un cartell monumental que pretén popularitzar la cara amable de la policia. Diu, el cartell, en castellà i amb lletres enormes, que «todos somos uno más» (de policia, és clar). I després, amb lletra més petita, ens fa saber que el servei de denúncies més a mà el trobarem marcant el telèfon 902"102"112. Ho diu en castellà, i ho repeteix en anglès, francès i alemany. Una primera reflexió, adient en aquests dies, ens duu a pensar que denou anys d'autonomia han servit perquè el català passi d'ésser la primera llengua del país, encara que perseguida, a la cinquena oficial mentre els col·lectius àrabs no reclamin prioritat per a la seva. Tanmateix, la realitat no és aquesta. No és, el català, la cinquena llengua de les Illes Balears. Continua essent la primera, tot i que en lloc d'ésser perseguida (cosa que li conferia un prestigi indubtable), és postergada, mentre les autoritats culturals miren cap a Nova York, per exemple, o escolten el so dolç de les xeremies tocades per un irlandès. La gent amb cara i ulls, en canvi, que es fixa en el cartell dels policies es demana com és possible això. La resposta és molt senzilla. Els mallorquins, i els balears en general, no pintam res. Pintam tan poc, que quan l'Obra Cultural vol fer onejar banderes se'n va al peu de les murades per no causar problemes de trànsit als guàrdies de Cort. A la paranoia uniformitzadora en matèria lingüística de Madrid, s'ha d'afegir l'actitud victimista de les institucions autòctones i el tarannà contemporitzador de la senyora Cirer. En qualsevol cas, Madrid ens queda enfora, i el Consolat de Mar i la Delegació del Govern a dues passes. Vull dir que no cal donar la culpa dels nostres mals als de fora, si els de prop tenen el remei a mà i no en fan ús. Centrem"nos en el cartell de la policia. Quan als vint anys i escaig de la mort de Franco s'ignoren uns drets tan sagrats com són els idiomàtics, això únicament es pot arreglar amb sancions (que en prengui nota la senyora Cirer si vol ésser digna del rebosillo que llueix de tant en tant). No oblidem que la policia és una institució de l'Estat, i si nosaltres, els catalanoparlants, pagam les nostres contribucions, tenim dret a exigir (no a implorar) que ens tractin amb el respecte lingüístic que recull l'estatut. Tanmateix, no hi ha pitjor sord que aquell que no vol entendre. Precisament, als denou anys d'autonomia, el cartell de la policia no tan sols és la prova més evident de la manca de sensibilitat dels que l'han fet penjar de la façana envers el poble que serveixen, sinó que s'ha d'interpretar com una veritable declaració de guerra. Que trobau la frase extemporània? No ho és. Però puc dir el mateix d'una altra manera. Com un menyspreu injustificable, si tant voleu.


El PSC, dividit pels possibles pactes amb CiU als consistoris - Diari de Girona\nConseqüències del 22-M\nEl PSC, dividit pels possibles pactes amb CiU als consistoris\nAlguns sectors dels socialistes catalans es mostren del tot contraris a pactar amb Convergència i Unió\nEP/BARCELONA El PSC està dividit davant de la conveniència d'arribar a acords amb CiU després de la debacle que va experimentar el partit a les eleccions del 22 de maig, quan va recollir el pitjor resultat de la seva història en unes municipals.\nSegons han confirmat diverses fonts del PSC, hi ha un gran malestar entre sectors del partit per l'aposta que fan diversos membres de la direcció per intentar arribar a acords amb CiU per mantenir parcel·les de poder després de perdre feus emblemàtics com l'ajuntament de la capital catalana i la Diputació de Barcelona.\nNo hi ha acord sobre si el que ha de fer el partit és una oposició bel-ligerant a CiU per marcar el seu perfil més d'esquerres, o bé intentar arribar a acords sobretot en una de les joies de la corona conquistades per la federació: la Diputació de Barcelona, que gestiona un pressupost consolidat de 662 milions.\nEscassos dirigents del PSC s'han posicionat obertament sobre aquesta qüestió i un dels pocs que ho ha fet és l'alcalde de Granollers, Josep Mayoral, qui el 22-M va aconseguir revalidar la seva majoria absoluta.\nSegons el parer de l'edil, a la Diputació "un camí interessant seria un pacte entre CiU i PSC" perquè afavoriria el municipalisme, sobretot en moments de "dificultats", tot i que ha descartat posicionar-se sobre la presidència de la institució. Una altra de les possibilitats que s'estudia a la Diputació és un eventual tripartit de CiU, PSC i PP.\nEls socialistes a la ciutat de Barcelona també estan dividits sobre la conveniència o no de pactar amb CiU per conservar petites parcel·les de poder: la defensen obertament els negociadors del traspàs de poders, Jordi William Carnes i Assumpta Escarp, però la federació socialista barcelonina s'hi oposa, per seguir la línia oficial traçada per Jordi Hereu i Carles Martí.\nDes del PSC de Barcelona, han advertit que la federació decidirà ella mateixa i sense ingerències els seus pactes, tot i que ara com ara no vol fer-li el favor als convergents d'evitar-li un pacte amb el PP, després de rebutjar l'oferiment de Trias d'oferir al PSC les regidories executives dels cinc districtes en què els socialistes han estat els més votats el 22-M.


IB3 | La Conselleria de Pesca estrena una aplicació mòbil per a la pesca del raor\nPortada > societat > La Conselleria de Pesca estrena una aplicació mòbil per a la pesca del raor\nEs podran facilitar totes les dades de la pesca però també consultar la normativa\nLa Conselleria d’Agricultura, Pesca i Alimentació ha posat en marxa enguany una aplicació mòbil per a la pesca dels raors. Un dels principals motius és poder començar a saber què es pesca a les reserves marines.\nL’aplicació es pot descarregar a qualsevol dispositiu mòbil. La declaració de les captures es pot fer emplenat un formulari o amb una simple fotografia. Es podran facilitar totes les dades de la pesca però també consultar la normativa.\nLa col·laboració dels pescadors és essencial per poder fer una visió panoràmica de com funciona la pesca del raor.\nLa Direcció General de Pesca recorda que s’ha de respectar la normativa. Es poden pescar 50 raors per persona i un màxim de 200 per barca. Auguren que la temporada serà igual o millor que l’any passat.


Canvis radicals | La Clau - Revista gratuïta del Maresme\nEns trobem davant d’una crisi que ningú entén i no sap quan i com acabarà. Amb un atur que ja supera els 6 milions de persones. Amb moltes empreses a la cuneta, famílies senceres desnonades i excloses del sistema, joves convertits en carn d’emigració, serveis públics socials desatesos, retallades per alimentar les caixes rescatades dels bancs i moltes més xacres socials, produïdes per un sistema capitalista obsolet, que està generant una nova societat de pocs grans rics i molts pobres i marginats del sistema, condemnats a haver de sobreviure mitjançant la caritat. Sembla però que la violència de la crisi encara no ha tocat fons, perquè una ciutadania desencisada comenci a reaccionar, davant d’un sistema capitalista que s’ha convertit en incontrolable i insostenible.\nFins aquí la cara negativa de la crisi que com totes les monedes també té una cara positiva. La d’un retorn a valors tradicionals, com l’esforç, la solidaritat i la liberactuació, entesa com el nou valor del voluntariat i del treball del segle XXI. Des del moviment sènior proposem apostar per una societat il·lusionada en lloc de l‘actual desencisada. Canviar l’agressivitat pròpia d’animals depredadors per la racionalitat de veritables éssers humans. Finalment la cobdícia insaciable, necessària per competir, per l’ajuda mútua necessària per compartir. Si no som capaços de reconèixer la imperiosa necessitat d’apostar per canvis radicals, la crisi acabarà amb tots nosaltres amb l’excepció dels cada vegada més rics.


Marta Pujol, en la seva compareixença al Parlament de Catalunya\nMarta Pujol Ferrusola -filla de l'expresident Jordi Pujol- va comparèixer aquesta setmana davant la comissió d'Investigació sobre el Frau i l'Evasió Fiscals i les Pràctiques de Corrupció Política. Entre altres temes, una de les qüestions més recurrents en la seva compareixença va ser la situació contractual que manté com a arquitecta a Sant Vicenç de Montalt.\nPujol Ferrusola va explicar que l'any 1996, mentre treballava per a l'ajuntament de Sant Andreu de Llavaneres -governada aleshores pel PP-, el consistori de Sant Vicenç de Montalt -governat en coalició per CiU i ERC- "la va anar a buscar". Després d'una entrevista professional, va ser contractada -i així va quedar recollit en ple municipal- per quatre anys i, després, la van renovar per quatre anys més. Des d'aleshores, l'any 2004, no ha estat regularitzada la seva situació contractual.\n"Sóc beneficiària o víctima d'aquest contracte", va expressar per justificar aquesta situació irregular. "Faig la feina per la qual em van contractar. Ningú m'ha dit el contrari", va afegir. A més, al seu parer, es tracta d'una pràctica "habitual" en molts municipis catalans de menys de 10.000 habitants. "La forma de contractació és la que és en molts municipis. Si se'm posa en dubte pels meus cognoms...", es queixava, tot afegint que "en tots aquests anys no s'ha posat en dubte la meva tasca professional; una altra cosa és que ara es faci una campanya per altres motius".\nMarta Pujol Ferrusola va assegurar que ha treballat per a tots els colors polítics: des del Partit Popular, a CiU-ERC o un govern tripartit amb un regidor d'ICV al capdavant d'Urbanisme. A més, va voler deixar clar que el seu contracte a Sant Vicenç de Montalt ja especificava que podria fer edificis públics per al mateix ajuntament, previ concurs públic. "No tenia incompatibilitat amb el meu contracte", va insistir davant les preguntes sobre les obres que va realitzar per un CAP i una escola bressol d'aquest municipi del Maresme. Finalment, va aclarir que el seu contracte té una retribució mensual de 2.264 euros per 15 hores setmanals. "Però treballo més hores", va apuntar.


Falciots Ninja · MÉS QUE MÚSICA - UPCArts, amb la complicitat del TRESC\nFalciots Ninja · MÉS QUE MÚSICA\nFalciots Ninja publiquen "GRÀCIES PER TOT" (RGB Suport 2019 -The Yellow Gate Records), el seu 4t treball discogràfic. Ens tenen acostumats als discs curts i aquest no n'és una excepció. L'àlbum, però, suposa un nou gir sonor, més acústic i orgànic, amb sis càpsules vitamíniques i textos d'agraïment per aquests 5 anys de carrera musical. "Hem de ser agraïts en vida, volem cantar el que sentim en cada moment. Ara teniem la necessitat d'abraçar a tothom que ha fet possible aquest projecte i celebrar-ho junts."\n*Invitacions limitades a la capacitat de l'espai.\nArriben a Barcelona amb el seu estil narratiu instrumental que ells anomenen "mini-simfonies catàrtiques".\nDilluns 3 de febrer a les 21:00h\nMaria Rodés · 21È FESTIVAL MIL·LENNI\nPlanteja un repertori específic inspirada pel món de les bruixes i per les seves múltiples connotacions al llarg de la història.\nUna de les màximes bandes de l'època daurada dels 80's arriba a Barcelona per a parar el temps i tornar a la nostàlgia.


» Javier Gomá\nEscriptor d’obra filosòfica i dramàtica. Doctor en Filosofia i llicenciat en Filologia Clàssica i en Dret, el 1993 va guanyar les oposicions al cos de Lletrats del Consejo de Estado amb el número 1 de la seva promoció. És director de la Fundació Juan March y patró del Teatro Real i del Teatro Abadía.\nAl llarg de les últimes dècades ha publicat Imitación y experiencia (2003), Aquiles en el gineceo (2007), Ejemplaridad pública (2009) i Necesario pero imposible (2013), editats de manera conjunta dues vegades sota el nom de Tetralogía de la ejemplaridad (Taurus, 2014; DeBolsillo, 2019). Un llibre posterior, La imagen de tu vida (2017), centrat en la exemplaritat definitiva però pòstuma, equivaldria a l’última entrega d’aquesta teatrologia. Ha reunit els seus assajos breus en el llibre Filosofía mundana. Microensayos completos (2016). És autor també d’Ingenuidad aprendida (2011) i ha dirigit el volum col·lectiu Ganarse la vida en el arte, la literatura y la música (2012).\nEl 2004 va obtenir el Premi Nacional de Literatura en la modalitat d’assajos pel primer dels seus llibres. El seu últim llibre, publicat el setembre del 2019, es titula Dignidad. L’octubre del 2019 l’editorial Taurus va publicar una edició commemorativa del desè aniversari d’Ejemplaridad pública (2009-2019).\nEl juny del 2017 va estrenar al Teatro María Guerrero de Madrid, del Centro Dramático Nacional, el monòleg Inconsolable (inclòs a La imagen de tu vida), el qual, amb la comèdia Quiero cansarme contigo (Pre-Textos, 2019) i la obra Las lágrimas de Jerjes, conformen una trilogia teatral titulada Un hombre de cincuenta años.\n© Foto: Lisabeth Salas\nDignitat. Una meditació filosòfica Cicle: Idees i conceptes per al temps present


Eleccions a Catalunya 2017: ERC Bages comptarà amb més de 600 apoderats el 21D - Regió7 :: El Diari de la Catalunya Central\nEleccions a Catalunya 2017: ERC Bages comptarà amb més de 600 apoderats el 21D\nEstaran repartits entre les més de 200 meses electorals que hi haurà a la comarca\n20.12.2017 | 10:58\nMés de 600 persones seran apoderats per Esquerra Republicana de Catalunya al Bages en les eleccions al Parlament del 21 de desembre. Els apoderats estaran repartits durant la jornada entre les més de 200 meses electorals que hi ha a la comarca. Habitualment, ERC ja disposa de nombrosos apoderats en qualsevol dels comicis, però "l´excepcionalitat del 21D", segons fonts de la formació, i la campanya Apoderats.cat, han generat una elevada mobilització de voluntaris disposats a fer el seguiment de la jornada, que farà que Esquerra Republicana "compti amb una xifra rècord de ciutadans per crear una xarxa que garantirà que no hi hagi incidents i fer un recompte de vots paral·lel".\nA Catalunya, ERC ha aconseguit mobilitzar més de 15.000 voluntaris per al seguiment del procés electoral a tots els col·legis del país. Els apoderats poden accedir lliurement a tots els locals i meses electorals, examinar-hi el desenvolupament de la votació i de l'escrutini, com per exemple, comprovar que els votants s'identifiquen correctament i figuren al cens electoral, que no hi ha piles massa desiguals de paperetes que puguin influir en la intenció de vot o que no hi ha elements de propaganda electoral.\nTambé poden formular reclamacions i protestes i demanar certificats. En cas que no hi hagi interventor de la seva candidatura, poden actuar com a tals davant de la mesa, participant en les deliberacions amb veu i sense vot.


COSA by Petiso - 6-11-2009\nProgramació del dia 6-11-2009\nNomés a partir de la data 6-11-2009\n22:15 (tv3) Promeses de l'est\nPROMESES DE L'EST (Eastern promises)\nIdioma vesió original: anglès i rus\nProducció: Focus Features, BBC Fiolms, Astral Media, Téléfilm Canada, Kudos Film and TV, Serendipity Film and TV i Scion Films, 2007 (Gran Bretanya, Canadà, Estats Units)\nDirecció: David Cronenberg\nGuió: Steven Knight\nFotografia: Peter Suschitzky (color)\nIntèrprets: Viggo Mortensen (Nikolai), Naomi Watts (Anna), Vincent Cassel (Kirill), Armin Mueller-Stahl (Semyon), Sinéad Cusack (Helen), Josef Altin (Ekrem)\nNikolai Luzhin, nascut a Rússia, és el xofer d'una de les famílies mafioses més importants de l'Europa de l'Est. Semyon, el seu cap, és l'amo d'un restaurant rus de luxe. Semyon és un home fred i brutal que s'amaga darrere d'una façana de fingida cordialitat. Els problemes arriben quan Kirill, fill de Semyon, comença a fer bogeries amb la complicitat de Nikolai.\n00:00 (tv3) Perseguint la Betty\nPERSEGUINT LA BETTY (Nurse Betty)\nProducció: Pacifica Films, Gramercy Pictures, IMF, Propaganda Films i ab'-strakt pictures, 2000 (Estats Units i Alemanya)\nDirecció: Neil Labute\nGuió: James Flamberg i John C. Richards\nFotografia: Jean-Yves Escoffier (Technicolor)\nIntèrprets: Renée Zellweger (Betty Sizemore), Morgan Freeman (Charlie), Chris Rock (Wesley), Greg Kinnear (doctor Ravell), Aaron Eckhart (Del Sizemore), Tia Texada (Rosa Hernandez)\nEn un petit poble de Kansas, Betty, cambrera d'un restaurant, celebra el seu trentè aniversari. Però Del, el seu marit, no se'n recorda perquè està massa enfeinat amb la seva amant. Betty només té un consol: el doctor David Ravell, l'atractiu protagonista de la seva sèrie de televisió preferida.\nENTREVISTA Manuel BUSTOS, president Federació Municipis de Catalunya i alcalde de Sabadell TERTÚLIA Joan B.CULLA Rafael NADAL Mª de la Pau JANER Josep Mª LOPERENA Josep PONS VALON, té un mòbil de prepagament CONNEXIÓ BARCELONA FNAC EL TRIANGLE / POL MARSÀ Lead: L'obligació de registrar les dades personals en els mòbils amb targeta de prepagament Jordi SANUY Joan BASAS, pres. Ass. Catalana Slot Lead: Campionat d'Espanya d'Slot DENÚNCIA / MAGDALENA OLIVER Lead: Casos resolts COMENTARI PILAR RAHOLA German DE MELO, prof. Facultat Nàutica UPC Ruth COSO Josep Maria FUSTER FABRA, advocat famílies afectades Lead: Declaració de l'arquitecte municipal per l'ensorrament del túnel de batuda DÚPLEX MADRID // MAYKA NAVARRO Lead: La vida a la presó de Soto del Real CONNEXIÓ BARCELONA / MARTA CASAGOLDA Lead: Esquiar a Barcelona Ventura PONS, director Maria MOLINS, actriu Roger COMA, actor Lead: Estrena de la pel·lícula "A la deriva" Mag LARI Lead: La màgia de Michael Jackson\n13:05 TVist - + info\nEns visiten el Paco i el Ramiro de "Ventdelplà", és a dir, els actors Jordi Martínez i Boris Ruiz. S'hauran de sotmetre al test cara a cara del "Tvist", descobrir que s'amaga a les caixetes sorpresa del programa i sotmetre's a la pregunta políticament incorrecte. També ens visitarà la nostra col·laboradora, la doctora Pilar Senpau. Amb ella analitzarem els plats preferits dels famosos i sabrem per a qui són indicats. A més a més, el nostre informatiu ens farà conèixer les notícies més fresques de la programació de Televisió de Catalunya.\n14:20 El medi ambient - Mosaic 06/11/09\n15:40 Cuines - Torrada de Santa Teresa de poma (IGP) de Girona\n15:50 El cor de la ciutat - Cap. 1874\nEn Sàhara planteja un ultimàtum a la Montse: o el perdona o se'n torna a Colòmbia. El cas és que el cap de la Montse és en un altre lloc: perquè en Narcís i la Neus puguin estar junts, ella haurà de fer una renúncia molt important. L'Àngela, que ha recuperat la confiança en en David, aconsegueix que la Marta tingui un detall amb el fill d'en Peris. En Fidel aconsegueix l'ajuda d'en Fede i en Marcel per entrar en cercles socials d'alt estànding, però si algú pot espatllar les coses... és ell. En Beni ha seguit la pista correcta i ha trobat l'Íngrid. I ara què?\n16:25 Divendres - + info\nEl periodista Manuel Giménez ens visita per presentar la seva segona obra de ficció "El asesino que oia ruidos en su cabeza". Però a més del seu llibre, també ens explicarà com va ser la seva experiència com a policia entre els anys 1980 i 1996.\n17:55 Les germanes McLeod - Cap. 77 Les cares d'en Jack\nCap. 77 Les cares d'en Jack\nEl món de Tess es regira amb l'arribada d'un home que diu ser el fill perdut de Jack McLeod.\n18:45 Rex - Cap. 19 La mort emmascarada\n20:15 Esport Club - Cap. 52\n20:35 Espai Terra - ESPAI TERRA\nAquest divendres, a Terra de Bolets, noves aventures. Voltarem pel Solsonès acompanyats d'en Dani Ramírez i d'un expert molt jove. Tot i que la temporada sembla condemnada per falta de pluges, un xàfec els ha fet córrer de valent. Tot i això, han tingut temps de trobar algunes cuagres i llores i d'identificar una amananita gràcies a la guia micològica que tot bon boletaire ha de portar sempre a sobre.\n21:50 Zona zàping - Zona zàping\n22:15 La gran pel·lícula - Promeses de l'est\nPromeses de l'est\nNikolai Luzhin, nascut a Rússia, és el xofer d'una de les famílies mafioses més importants de l'Europa de l'Est. El seu cap anomenat Semyon, un home fred i brutal, és l'amo d'un restaurant rus de luxe. Els problemes arriben quan Kirill, fill de Semyon, comença a fer bogeries amb la complicitat de Nikolai.\n00:00 Pel·lícula - Perseguint la Betty\nPerseguint la Betty\n01:45 Divendres - + info\n03:00 Notícies 3/24\n07:00 Planeta Terra\n07:00 Viatges per la natura - L'enigma dels elefants nans\nL'enigma dels elefants nans\nEls pigmeus les anomenen "viles d'elefants": Són grans clarianes al mig de la jungla de l'Àfrica central, i els elefants del bosc hi van per trobar minerals, que els són necessaris. L'alçada màxima d'aquests paquiderms no passa de dos metres i mig, molt més petita que els seus parents de la sabana, que poden fer fins a quatre metres. I a vegades n'hi arriben de més menuts. Però, quina és la raó per a què aquests elefants no s'hagin desenvolupat com els altres?\n07:45 Espectacles de la natura - La migració de les sardines\nLa migració de les sardines\nCada any, milions de sardines embogides emprenen un viatge de mil cinc-cents quilòmetres al llarg de la costa sud-africana, seguides de prop de tota una manada de predadors afamats. Jake Willers ens mostra un dels espectacles submarins més extraordinaris del planeta.\n08:05 Tresors del món, patrimoni de la humanitat - El mont Sant Giorgio. La muntanya dels saures. Suïssa i Itàlia\n08:20 Curiositats del món animal - Rius\n08:30 Trobades llunyanes - La Kuodi, una noia de pole de Benín\n09:30 Viatges i aventures - Les illes ABC: Aruba, Bonaire i Curaçao\nLes illes ABC: Aruba, Bonaire i Curaçao\nLes tres illes situades més meridionals de les Antilles Holandeses han estat sempre marcades per l'època colonial holandesa i han adquirit un caràcter en què es barregen les cultures europea, llatinoamericana i africana. A Aruba, la més petita de les tres illes, la influència holandesa hi és present en tots els aspectes: en els noms dels carrers, en la forma dels parcs o fins i tot en el molí de vent. Bonaire és la més tranquil·la de les tres. Una gran part de la població és descendent d'esclaus que hi van ser portats fa més de 300 anys per la Companyia de les Índies Orientals per recollir sal. L'illa de Curaçao és la més industrial, la més gran i la més rica també. Hi ha refineries i un gran port des d'on s'embarquen mercaderies cap a Europa, els Estats Units i l'Amèrica Llatina, i també turisme.\n10:00 Els monjos de Caldey Island - Els monjos de Caldey Island\nEls monjos de Caldey Island\nThe Monks of Caldey Island mostra la realitat d'una comunitat molt poc usual: els monjos cistercencs de l'illa de Caldey, a uns 5 km de la costa occidental de Gal·les. Entre ells hi ha un antic advocat, un exsoldat i un metge de Nova York. El documental fa un seguiment dels monjos per saber com viuen, a què es dediquen i quines són les dificultats que troben pel fet de viure aïllats.\n10:50 Caçadors de perills - Llamps mortals\n11:45 La meva cuina grega\n12:10 Ànima - + info\nAvui entrevistarem a Carles Santos, artista i compositor valencià que obre el Festival Mediterrània de Manresa. També parlarem amb la Concha Buika, que participa en el Festival de Jazz de Barcelona i gaudirem de l'actuació del grup Violinafolk.\n12:40 Millennium - 500 programes sense murs\n500 programes sense murs\n"Millennium" arriba als 500 programes i ho celebra fora del seu plató amb una edició especial des de Berlín dedicada al 20è aniversari de la caiguda del mur. En aquest especial, Ramon Colom entrevista a diferents personalitats vinculades a la història de la ciutat com la exalcadessa Baerbel Grygier, els escriptors Inka Parei i Ingo Schulze, i el dramaturg Dirk Laucke, entre d'altres.\n14:10 Ritmes poprock\n15:00 Planeta Terra\n15:00 Viatges al límit amb Art Wolfe - La Patagònia: el mont Fitz Roy\n15:23 Viatges al límit amb Art Wolfe - El sud-oest dels Estats Units: Zion i Canyon de Chelly\n15:45 Els últims cavalls salvatges de Nord-Amèrica - Els últims cavalls salvatges de Nord-Amèrica\nEls últims cavalls salvatges de Nord-Amèrica\nL'Oest nord-americà sempre havia estat un territori de cavalls salvatges. De fet, fins al s. XIX hi havia enormes manades de cavalls que convivien amb els bisons. Actualment, només en queden uns quants centenars. En aquest documental es mostren aquests magnífics animals en estat salvatge.\n16:35 Espectacles de la natura - El festí dels flamencs\nEl festí dels flamencs\nJake Willers s'acosta a la vora de l'aigua per mirar de descobrir com és que els flamencs són tan primmirats a l'hora de triar un llac. Veurem milers de flamencs rosats reunits al llac Nakuru; és un dels espectacles més bonics de la naturalesa.\n17:00 Curiositats del món animal - Els macacos del Japó\n17:05 Les costes d'Europa des del cel\n17:15 Cronos - Convivint amb l'enemic. 1a. part: Un estiu en ruïnes\nConvivint amb l'enemic. 1a. part: Un estiu en ruïnes\nMaig de 1945, Alemanya. Els nazis han estat derrotats, però la situació està molt lluny de ser estable. Tot és un gran caos en un país on hi ha milers de soldats aliats, milers de soldats alemanys i desenes de milers de civils sense res per menjar. I a més dels soldats aliats, molts ciutadans alemanys estan fent un descobriment terrible: els camps de concentració i els camps d'extermini. Un espectacle d'horror en què milers de cadàvers omplen tots els racons. Fam, malaltia, misèria... Els civils i els soldats alemanys estan espantats davant de les previsibles represàlies per part de les potències triomfadores. Però l'actitud de cadascun dels països guanyadors és diferent. Una actitud paral·lela al dolor que la seva terra ha sofert durant la guerra. Però els soldats ocupants també tenen por. Por dels alemanys que s'han mostrat tan ferotges i tan cruels en el camp de batalla.\n18:10 El viatge de l'aigua - Els rius amagats de Florida\n19:10 Cànon Lletres - Àlvaro Mutis, el viatge\nÀlvaro Mutis, el viatge\nDesprés de Gabriel García Márquez, Álvaro Mutis és l'escriptor colombià més reconegut. Tot i que són amics, tenen molt poques coses en comú pel que fa a gustos, fonts d'inspiració, estil i tendències polítiques. Aquest documental retrata un home que, en moltes coses, sembla que sigui europeu i analitza el perquè de la seva passió per la història, una passió tan gran que fa que digui que li hauria agradat viure a Espanya durant el regnat de Felip II.\n20:05 Trobades llunyanes - La Flora i el llac Atitlan\n21:00 Els meus nois - Cap. 14 La Il.lusió d'una nova temporada\nCap. 14 La Il.lusió d'una nova temporada\nMentre Brendan es veu amb una altra després de fer un petó a P. J., i Kenny comença a sortir amb una dona embarassada, Andy mira d'acostumar-se al llarg trajecte entre la feina i la nova casa als afores. Dirigit per: Victor Nelli Escrit per: Betsy Thomas\n21:30 quèquicom - Un president contra l'Alzheimer\nActualment, hi ha uns 400.000 afectats de l'Azheimer i amb el creixent envelliment de la població s'estima que en 15 anys arribaran a 750.000. L'ex president de la Generalitat, Pasqual Maragall, exercirà de reporter en una visita als laboratoris d'investigació de la Unitat de Memòria de l'Hospital de Sant Pau, on el tracten.\n21:55 Thalassa - + info\nEl retorn del salmó savaltge: A principis dels anys 80, els pescadors sukuamish i altres tribus s'adonen que hi ha risc que desaparegui el salmó i la pesca sencera. És llavors quan es comença a criar el salmó de piscifactoria i, de mica en mica, comença a pondre al llarg dels rius. Avui, davant de Seattle, els indis sukuamish pensen una pesca raonada i pesquen el salmó abans que pongui, recullen els ous de les femelles i l'esperma dels mascles, ho barregen tot molt científicament i veuen néixer els alevins, que deixaran créixer en gàbies immerses. Patrimoni submergit: Promoguda per la UNESCO, el 2 de gener del 2009 va entrar en vigor la Convenció sobre la Protecció del Patrimoni Cultural Subaquàtic amb l'objectiu clar de defensar de l'espoli totes les troballes arqueològiques. Però, a molts llocs, la Convenció arriba massa tard: Els fons marins han estat terra de ningú durant molts anys i les àmfores que desenes de submarinistes han anat recollint del fons són avui objectes de decoració en moltes cases.\n22:45 L'hora del lector - + info\nEntrevistem l'escriptora lleidatana Imma Monsó que acaba de publicar la seva última novel·la "Una tempesta". D' altra banda, també conversarem amb Enric Cluselles, dibuixant i decorador, sobre la seva activitat com a creador d'ex-libris. Per últim, Carles Álvarez ens parlarà de llibres dedicats a actors i Víctor Amela ens descobrirà el llibre "En ruta" d'en Jack London.\n23:50 Ritmes concert - RITMES CONCERT "MENAIX A TRUA"\nRITMES CONCERT "MENAIX A TRUA"\nEl Menaix a Truà, el trio format per l'excantant dels Ja t'ho diré, Cris Juanico, per un dels membres dels Gossos, Juanjo Muñoz, i pel guitarrista i productor de llarga trajectòria Toni Xuclà, ha complert deu anys. Avui us oferim una selecció dels millors moments del concert d'aniversari que van celebrar al maig a la Sala Oriol Martorell de l'Auditori de Barcelona.\n00:30 Arròs covat - Arròs de borratxo\nArròs de borratxo\nEl Xavi decideix oblidar a les dones per un temps i tornar a les arrels de la seva joventut per a ser feliç¿ però la Luz li demana ajuda en un treball i descobreix que la joventut d'avui és diferent a la que ell creia. La Tieta Paquita es retrobarà amb un antic amant seu.\n00:40 Territoris Mediterrani\n01:05 Cànon Lletres - Àlvaro Mutis, el viatge\n01:55 Remeis naturals - Caminant amb els navahos\n02:20 quèquicom - Un president contra l'Alzheimer\n02:40 Thalassa - + info\n03:25 L'hora del lector - + info\n04:25 Territoris Mediterrani\n04:55 Curiositats del món animal - Rius\n05:00 Tresors del món, patrimoni de la humanitat - Acre, el port del paradís. Israel\n05:15 Viatges al límit amb Art Wolfe - La Patagònia: el mont Fitz Roy\n05:38 Viatges al límit amb Art Wolfe - El sud-oest dels Estats Units: Zion i Canyon de Chelly\n06:10 Ritmes arrels - + info\nL'espai per a les músiques del món, el mestissatge, la música tradicional i totes aquelles cançons que viuen i respiren amb inequívoca denominació d'origen.\n07:00 Gat i gos - Els nous veïns\n07:30 Erky Perky - + info\nAvui s'ha girat la truita a la Cuina. La Margaret Malcarada s'ha quedat atrapada dins d'un gerro i l'Erky sap que ja no ha de fer cas ni d'en Cecil. És l'inici d'una nova era! Una era on la Margaret ja no dóna ordres, on es poden trobar dues engrunes seguides sense haver de passar comptes amb la Malcarada... I s'ha d'aprofitar, que no se sap quant pot durar!\n07:50 Doraemon - 1ª Hist.: El pebre del riure. 2ª Hist.: El globus robot\n1ª Hist.: El pebre del riure. 2ª Hist.: El globus robot\nArrel d'una discussió entre el pare i la mare, en Nobita i en Doraemon s'han quedat tot un mes sense berenar. Sort que en Doraemon sempre té solucions màgiques. Estàs preparat per fer-te un tip de riure?! Per cert, avui en Gegant farà un recital que el sentiran tots els habitants de Tòquio. I això vol dir que el pànic s'apoderarà de tota la ciutat! Com el poden aturar?!\n08:15 Doraemon - 1ª Hist: La catifa voladora. 2ª Hist.: La pipeta extractora de pes\n1ª Hist: La catifa voladora. 2ª Hist.: La pipeta extractora de pes\nEn Sunekichi s'ha endut en Suneo, en Gegant i la Shizuka a veure un festival de focs artificials amb el seu cotxe d'últim model. Com sempre, en Nobita s'ha quedat sense anar-hi... Sort que en Doraemon li té a punt una sorpresa! Preparat per volar?! Per cert, avui el professor d'en Nobita vol parlar amb la mare com sigui... I en Nobita, com sigui, ho vol evitar! Com s'ho farà?!\n08:50 Contes clàssics - La Caputxeta Vermella\nEn un poblet al costat d'un bosc, hi vivia una nena que li deien Caputxeta Vermella. Un dia la mare li va donar un cistell ple de menjar perquè el dugués a la seva àvia, que estava malalta i vivia a l'altra banda del bosc. La mare la va avisar que anés amb compte amb el llop, que no era de fiar. Però el llop era molt llest... i la Caputxeta una mica innocent...\n09:00 Carrer del zoo 64 - Cap. 15 La història del Ronald i l'ocell menja-paparres\nCap. 15 La història del Ronald i l'ocell menja-paparres\nL'Audrey, l'estruç consellera, ajuda els animals a resoldre els seus problemes. Com la vegada que va ajudar en Ronald, el rinoceront, que se les va tenir amb el seu millor amic, l'ocell que es menjava totes les paparres que l'empipaven. I saps per què? Perquè en Ronald es va adonar que els xiulets de l'ocell el molestaven. Vols saber què va passar?!\n09:10 Louie - Louie, dibuixa'm una vaca\nLouie, dibuixa'm una vaca\nAvui en Louie i la Yoko han decidit jugar a princeses i cavallers. Al principi és molt divertit, però al cap d'una estona s'adonen que els falta alguna cosa. És clar, el dolent! En Louie dibuixarà un drac perquè faci de dolent! Però, què passa si resulta que el drac és bo? Potser també poden jugar sense que hi hagi cap dolent...!\n09:20 Pingu - En Pingu construeix un iglú\nEn Pingu construeix un iglú\nAvui en Pingu i el seu amic han decidit de construir un iglú. Com que no es posen d'acord, acaben fent-se cadascú el seu iglú. Vols dir que no és millor fer les coses en equip? Creus que se n'adonaran, en Pingu i el seu amic?\n09:40 Els Hoobs - Panxes ben curioses\nPanxes ben curioses\nEls hubs es queden bocabadats en descobrir que els pitibadocs tenen un forat a la panxa. Per què serveix, aquest forat? El que no s'imaginen, ni de bon tros, és la importància que arriba a tenir aquest foradet.\n10:05 Info k\n10:20 Asha - Cap. 39 Joguines trencades\nCap. 39 Joguines trencades\nL'avi de la Clara perd una nina de la seva néta que havia d'arreglar i en compra una de nova, exactament igual. Però això no era el que volia la Clara. Els Carotes es mobilitzen per trobar-la però no se'n surten. Només acaben trobant algunes de les moltes joguines que el Roc ha llençat al llarg de la vida. I l'Asha es proposa fer alguna cosa per aprofitar-les...\n10:40 Sakura, la caçadora de cartes - La gran discussió d'en Kero i la Sakura\n11:05 Blue dragon - Cap. 11 Esquincem la xarxa\n11:30 El detectiu Conan - La Central de la Policia Metropolitana tremola. Els dotze milions d'ostatges\n11:55 El detectiu Conan - La Central de la Policia Metropolitana tremola. Els dotze milions d'ostatges\n12:20 Hattori el ninja - Falsa lluita d'en kan. / Recup. l'honor del mestre / K\n12:45 Kiteretsu, el cosí més llest d'en Nobita - El poder de la gorra ectoplasma. La Miyoko és la Satsuki i la Satsuki és en Korosuke\n13:15 Sakura, la caçadora de cartes - La gran discussió d'en Kero i la Sakura\n13:40 Sweesters -virtual room- - Màgia\nLa Ji Lan fa un truc espectacular, però l'Olívia es proposa superar-la.\n13:45 Sweesters -virtual room- - Amor propi\n14:05 Imp - L'instrument\n14:06 Imp - Senderisme\n14:15 El detectiu Conan - La Central de la Policia Metropolitana tremola. Els dotze milions d'ostatges\n14:41 El detectiu Conan - La Central de la Policia Metropolitana tremola. Els dotze milions d'ostatges\n15:05 Inuyasha - La lluita mortal tramada\nLa lluita mortal tramada\nInuyasha i els seus amics seguint un dimoni arriben al castell de Naraku. Allí una misteriosa fetillera els hi prepara una trampa.\n15:30 Doraemon - 1ª Hist.: El pebre del riure. 2ª Hist.: El globus robot\n15:55 Doraemon - 1ª Hist: La catifa voladora. 2ª Hist.: La pipeta extractora de pes\n16:10 Gat i gos - Els nous veïns\n16:40 Keroro - En Keroro arriba a la Terra! A formar! / Ja és aquí el sergent Keroro! A formar!\nEn Keroro arriba a la Terra! A formar! / Ja és aquí el sergent Keroro! A formar!\nEn plena missió d'envair el nostre planeta, el sergent Keroro ha caigut a mans de la família Hinata. Els altres membres del seu exèrcit, escampat per tot l'espai, descobreixen el que li ha passat i decideixen abandonar-lo a la Terra. Els Hinata ho tenen molt clar: adoptaran aquest alienígena amb forma de granota! Pot ser molt divertit, oi?!\n17:10 Pau, la petita guineu roja - Petjades a la neu\nPetjades a la neu\nQuina nevada! Tot el jardí de casa és ple de neu! Quin tip de jugar que es faran avui en Pau, la Poppy i en Carbasseta! Segur que l'Eixerit també s'hi apunta! Poden fer ninots de neu, córrer, patinar... I la neu és plena de petjades. Poden jugar a endevinar qui les ha fet! I les dues línies paral·leles que van fins a dalt de tot del turó, qui les deu haver fet?\n17:15 Megaminimals - Fulles seques\nAvui la Cassie està trista perquè el seu arbre preferit se li han caigut les fulles. Miss Meadows els explica que ha arribat la tardor. Com que encara no s'animen, decideixen imprimir fulles d'arbre a les finestres per a que sembli que l'arbre estigui verd.\n17:20 La Neli i en Cèsar - Cap. 15 La Neli diu! El rei diu\nCap. 15 La Neli diu! El rei diu\nAvui en Cèsar ha proposat de jugar a "El rei diu!". En Leo no acaba d'entendre com va el joc i de seguida perd. La Neli li ha tornat a explicar com funciona: si ella és el rei i diu "La Neli diu aixeca el braç", ha d'aixecar el braç. Però si només diu "Aixeca el braç", sense dir "La Neli diu", no l'ha d'aixecar. I si l'aixeca, perd. T'hi apuntes?! És molt divertit!\n17:30 Bob, el manetes - Escolteu amb el Llampec\nEscolteu amb el Llampec\nAvui el Llampec té una feina molt especial: entretenir els nens de la Vall dels Gira-sols mentre en Bob i companyia els construeixen una sorpresa. Demà han de tornar a Quatrecases perquè comença l'escola i estan tots una mica tristos. Però el Llampec els té una pila de jocs preparats perquè s'ho passin bé... fent servir els materials que necessita en Bob!\n17:50 Una mà de contes - EL REI I EL SAVI\n18:10 El xai Shaun - Febre del dissabte a la nit\nFebre del dissabte a la nit\nAvui en Shaun s'ha trobat un tocadiscos vell del granger i no se li ha acudit altra cosa que organitzar una festa a l'estable. La música serà boníssima, es faran un tip de ballar, la diversió està assegurada... Fins que apareguin els porquets trapelles, és clar. La festà continuarà, però d'una altra manera! Comencen les corredisses!\n18:20 En Leon - Cap. 22 El rei de la rialla\nCap. 22 El rei de la rialla\nEn Leon ha vist un parell de gripaus que no paren de riure com dos beneits. Però resulta que quan s'hi ha acostat, no s'han pogut aguantar i encara s'han posat a riure molt més. Pot ser que se'n riguin d'ell?! Això s'ha d'aclarir! En Leon és el rei de la sabana, però potser també ho és de la rialla!\n18:24 En Leon - Cap. 23 El cocodril guardià\nCap. 23 El cocodril guardià\nEn Leon té clar que, quan té set, l'únic que ha de fer és anar a la bassa a beure aigua. Però avui resulta que hi ha un cocodril que vol tota l'aigua per ell sol... I no està per brocs! Com s'ho farà per fer-se passa la set?! I amb la calor que fa avui...!\n18:30 Pat i Stan - Cap. 15 Cangurs\nCap. 15 Cangurs\nAvui, la Lili ha demanat al Pat i a l'Stan que li facin de cangur dels seus nens. I tot hauria anat molt bé si el trapella d'en Momo no hagués convençut els seus germanets i germanetes de jugar a fet i amagar. Ara resulta que els conillets han desaparegut... i la Lili està a punt d'arribar! Com l'hi explicaran, que han perdut els seus fills?!\n18:45 Asha - Cap. 39 Joguines trencades\n19:05 Blue dragon - Cap. 12 L'estratègia d'en Dragnov\n19:45 Inuyasha - La trampa fascinadora de la Kagura, la maga del vent\nLa trampa fascinadora de la Kagura, la maga del vent\nEnganyat per Kagura, Koga vol acabar amb Inuyasha per venjar als seus amics. El seu poder incrementat posarà en perill a Inuyasha.\n20:35 Quin cap, en Fred! - Cap. 3 L'alegria personificada\nCap. 3 L'alegria personificada\nEn Fred, que algun dia li agradaria aprendre a demostrar les emocions, com a mínim quan obre regals, ha decidit apuntar-se a un taller de teatre experimental. Fins ara la publicitat li semblava fastigosa, una presa de pèl i una menjada de coco, però en Fred està a punt de descobrir un món totalment nou. Potser fins i tot s'oferirà per fer un anunci! No t'ho perdis!\n06:00 Megaminimals - Un dia gris\nÉs un dia gris i, per això els Megaminimals han de jugar a dins. La Bonnie no hi està d'acord, odia la pluja. Miss Meadows els ensenya a fer núvols amb cotó fluix i tots es posen mans a l'obra, excepte la Bonnie que dibuixa un sol convençuda de que així, la pluja escamparà i podran sortir a jugar.\n06:10 La Neli i en Cèsar - Cap. 14 El mercat del trasto. Ordenem les coses\nCap. 14 El mercat del trasto. Ordenem les coses\nLa Neli i en Cèsar estan triant els llibres i les joguines que ja no fan servir per portar-les al Mercat del Trasto, a veure si les poden canviar per altres coses. Però, com s'ho pot fer en Leo perquè en Cèsar li canviï el seu patinet? Sort que la Neli sempre té idees genials! Ah! I no t'ho perdis, que avui t'ensenyaran una manera molt divertida d'endreçar l'habitació!\n06:15 Bob, el manetes - El Samsó i la bèstia\nEl Samsó i la bèstia\nEl Samsó i el Trac no les tenen totes avui. De bon matí han vist un monstre pelut que els ha fet escagarrinar. A més, avui arriba en Baz, el cosí del senyor Rasclet, que l'ha d'ajudar a esquilar les ovelles. En Baz diu que es podria tractar d'un cocodril i tothom ja parla de "La Bèstia de la Vall dels Gira-sols". Qui serà el valent que l'aturarà?!\n06:25 Els Hoobs - Butxaques\nLa Tula li ha fet una butxaca a en Groove amb la seva hubicusimàtica. Ara en Groove és el primer hub de l'univers que té una butxaca. Però què hi ficarà, a la butxaca? Vet aquí el dilema!\n06:55 Explica'm un conte - La princesa que feia pudor\n21:00 Turc per principiants - On apareix un mòbil perpetu\nOn apareix un mòbil perpetu\nLa Diana, la germana petita de la Doris, torna a Berlín. Ara és professora d'una escola, i per això es comença a preocupar de l'educació dels nens consentits de la família Schneider-Öztürk. I resulta que, segons ella, en Nils és un superdotat! Per altra banda, en Cem finalment té proves que l'Axel no es va voler suïcidar, i que només s'aprofita dels sentiments de culpa de la Lena. Però és que algú se'l creurà?\n21:25 El cor de la ciutat - Cap. 1874\n21:55 Ventdelplà - Cap. 221\nLa Isona troba el Martí dormint a casa de la Teresa i li recomana que arregli les coses amb la noia. L'Esteve demana al Jaume que no vagi al casament si no sap comportar-se. El Jaume s'empipa i diu que no hi anirà. El Xavi va de bòlit preparant la cerimònia. El Mingo s'emociona pensant que els temps han canviat. El Monràs i el Llibert es preparen per participar en un cara a cara en què cadascú aclareixi quin és el seu projecte de govern.\n22:50 Extres Coproduccions - Negro Buenos Aires\n22:55 Ventdelplà - Cap. 222\nEl Martí s'adona que la Cristina ha marxat i confessa que se sent alliberat, però que encara estima la noia. L'Elisabet busca la complicitat de la seva filla. El Gabriel descobreix que la Roser s'allotjarà a la casa rural. El Monràs veu el Julià pel carrer, però l'altre fuig abans que no pugui aturar-lo. El Jaume se n'assabenta i decideix trucar a la Nicole. La Dora pateix per la salut de la seva filla. La Marcela no es troba bé. El Ramiro insisteix que es cuidi, però ella no el vol ni sentir. La Ruth explica a la Conxita que no va fer viatge de nuvis amb en Paco.\n23:50 Laberint d'ombres - + info\nEl Ferran ho té tot a punt. La Patrícia, sense voler, l'hi posat molt fàcil. El Salvador té el rodamón que es va endur la nena de la Gemma. Paral.lelament pressionarà el ginecòleg de la Gemma. Té un pla.\n00:21 Laberint d'ombres - + info\nTrobada "especial" entre la Rita i la Isabel. Es compliquen les coses per al judici de la Mireia. La Cèlia i el Martorell tornen de viatge i es troben un "intrús" a casa. El Salvador es presenta a can Aymerich. La Ció està sola. El Quim ha d'anar a comissaria a declarar. No es pot ni imaginar la sorpresa que l'hi espera.\n00:50 Beverly Hills - Filla de la nit\n01:33 Beverly Hills - data límit\n02:15 Riviera - + info\nEl passat turmenta Stefan quan Clara el porta a la seva casa d'Espanya. Chloe descobreix que el seu oncle era el responsable de la desaparició de Stefan del Côte d'Azur. Franco es desdiu de la seva intenció de casar-se amb Genevieve.\n02:40 Ventdelplà - Cap. 221\n03:35 Extres Coproduccions\n03:40 Ventdelplà - Cap. 222\n04:35 Beverly Hills - Filla de la nit\n05:18 Beverly Hills - data límit


Arrimadas acudeix a Lleida en suport de regidors i veu "intolerable" l'acció d'Arran\nActualitzada 19/09/2017 a les 15:55\n© Inés Arrimadas, aquest dimarts a les escales de la plaça Sant Joan de Lleida.\nLa líder de Ciutadans, Inés Arrimadas, ha acudit avui a Lleida per acompanyar a la representant de Cs en aquesta ciutat, Ángeles Ribes, a presentar una denúncia davant de Fiscalía pel cartell d’Arran, col·lectiu vinculat a la CUP, un acte "intolerable" que fa que "els demòcrates ens defensem als tribunals". El cartell d’Arran -organització juvenil vinculada a la CUP-, apareixen els dirigents de Cs, PP i PSC a Lleida, als quals se’ls "assenyala", per no participar en el referèndum de l’1-O.\nL’actuació de "els socis del Govern de Carles Puigdemont" és "intolerable" i per aquesta raó "els demòcrates hem d’anar a defensar els nostres drets davant dels tribunals".\nLa presidenta del grup de Cs al Parlament ha assegurat que ara més que mai no s’evidencia la necessitat que hi hagi un partit a Catalunya que "respecti tothom, pensi com pensi". En aquest sentit, Arrimadas ha considerat que és una "total irresponsabilitat" que Puigdemont governi i que, per això, "estem desitjant que torni el sentit comú al país".\nUna vegada més, Arrimadas ha assenyalat el president del Govern com a màxim responsable de les actuacions de grups independentistes d’Arran, ja que ell ha estat el primer que "ha assenyalat als alcaldes que han decidit no cedir espais municipals per a l’1-O".\nLa presidenta de Cs a Catalunya també ha volgut desvincular al seu partit de l’aparició d’uns cartells en els quals s’incita a la ciutadania a votar no en el referèndum de l’1-O, suspès pel Tribunal Constitucional. "No sabem qui haurà imprès aquests cartells, potser ha estat Gabriel Rufián (ERC) des de la seua impressora al Congrés dels Diputats", ha ironitzat Arrimadas.\nPer la seua part, la regidora Ángeles Ribes ha titllat l’actuació d’Arran d’una campanya d’"assetjament, fustigació i intimidació".\nLa Fiscalia investigarà amenaces i coaccions a alcaldes contraris a l'1-O\nPSC, CS i PP denuncien Arran per un cartell que assenyala els seus edils


Repte blaugrana al Metropolitano - Empordà\nRepte blaugrana al Metropolitano\n?Ernesto Valverde recupera Iniesta per visitar el nou estadi de l'Atlètic de Madrid en un duel que posarà a prova el gran inici de lliga del Barça ?El Wanda Metropolitano s'omplirà i Simeone apostarà per Griezmann i Correa com a parella de davanters\nTothom pendent de Leo Messi. efe\nTothom pendent de Leo Messi.\nL'Atlètic de Madrid i el Barça disputaran avui (20.45, Movistar Partidazo) el primer gran duel de la lliga del nou estadi Wanda Metropolitano, en el qual el líder invicte encapçalat per l'argentí Leo Messi visita el conjunt blanc-i-vermell que entrena el seu compatriota Diego Simeone, que mai els ha derrotat en Lliga.\nEl Wanda Metropolitano mesurarà com ha afectat el virus FIFA al Barcelona en el seu primer gran partit del curs a la Lliga, al qual arriba invicte i amb un Leo Messi en un extraordinari moment de forma després del triplet que va portar l'Argentina al Mundial de Rússia. Els d'Ernesto Valverde van com un coet i han solucionat els seus set partits amb victòries. Acumulen 21 punts, 23 gols a favor, dos en contra i cinc punts més que el segon classificat, el Sevilla. Però en el nou Wanda segurament tot serà més complicat.\nEl partit d'aquest vespre serà un repte per al nou tècnic barcelonista i és que Ernesto Valverde no ha guanyat ni un dels onze partits que els seus anteriors equips, València o Athletic Club, havien jugat contra l'Atlètic del Cholo Simeone (vuit derrotes, tres empats). També el Barça haurà de superar la síndrome del nou estadi. Cada vegada que juga contra un rival que estrena estadi no ha estat capaç de guanyar. En quatre precedents, el Barça ha sumat tres derrotes i un empat. Va perdre en la seva estrena a Anoeta (1994, Reial Societat 2-1), a Son Moix (1999, Mallorca 3-2), al nou San Mamés (Athletic Club, 1-0) i va arrencar un punt la primera vegada que va jugar a Montjuïc (Espanyol, 0-0).\nPerò al marge d'aquestes circumstàncies, el moment de Messi i la fiabilitat de l'equip blaugrana suposen dos avals inqüestionables. L'argentí és la «bèstia negra» dels atlètics, ja que en 34 partits disputats, Messi ha marcat 27 gols, 12 d'ells a Madrid.\nLa nova posició de Messi sobre el terreny de joc, com a mitjapunta des de l'arribada de Valverde, també serà posada a prova en un gran partit, després que l'estrena contra la Juventus en Champions es va saldar amb nota i una golejada dels blaugrana. A més, Valverde estarà pendent d'Andrés Iniesta, qui amb una lleu lesió podria tornar avui contra els matalassers per liderar el mig camp. Precisament Iniesta és el principal dubte, juntament amb el tercer davanter que acompanyarà Messi i Suárez. Tampoc està definit el lateral dret, on Valverde triarà entre Semedo i Sergi Roberto.\nEl partit contra l'Atlètic de Madrid obre una sèrie de set duels en 23 dies, que podrien servir al Barça per encarrilar la seva classificació per a la ronda següent de la Champions. Els blaugrana jugaran en Lliga i com a visitants contra l'Atlètic de Madrid (14 octubre) i Athletic Club (28) i a casa contra el Màlaga (21) i Sevilla (5 novembre). A la Champions afrontaran dos partits contra l'Olympiacos (18 a casa i 31 a Atenes) i un partit de Copa del Rei al camp del Múrcia (24).\nL'Atlètic, quart en la classificació amb 15 punts, compta per victòries els seus dos partits en la seva nova «casa», on ha derrotat el Màlaga (1-0) i el Sevilla (2-0), però va caure en el descompte a la Lliga de Campions contra el Chelsea anglès (1-2); i rep un Barcelona invicte en set jornades, amb 23 gols a favor i només dos en contra.\nEl Wanda Metropolitano, nou estadi blanc-i-vermell inaugurat el 16 de setembre contra el Màlaga, viurà el seu primer duel entre blanc-i-vermells i blaugranes, un partit que assegura gols, fins a tres de mitjana per partit en els 80 enfrontaments de la lliga entre els dos equips, amb 37 victòries locals i 23 de visitants.\nAixò no obstant, el Barcelona se li resisteix al tècnic atlètic Diego Simeone en Lliga, al qual mai ha guanyat en onze duels, dels quals en vuit s'ha emportat derrotes i en tres ha empatat. Una d'aquestes igualades, al Camp Nou un 17 de maig del 2014, va ser sens dubte la més dolça perquè va suposar la Lliga 2013-14 per als blanc-i-vermells. Sí sap el tècnic argentí el que és derrotar el conjunt culer a la Lliga de Campions, on en dues temporades van eliminar el Barcelona en els quarts de final de la màxima competició continental, totes dues amb triomfs com a local (1-0 en la 2013-14 i 2-0 en la 2015-16). El partit arriba després d'un període de partits de les seleccions internacionals per a la classificació al Mundial de Rússia 2018, pel qual s'han desplaçat una desena de jugadors blanc-i-vermells i gairebé una vintena de blaugrana.\nEn els locals, la porteria estarà defensada pel porter eslovè Jan Oblak, indiscutible a l'Atlètic i fonamental per evitar els gols de l'argentí Leo Messi, que ve d'anotar-ne tres per portar el seu país al Mundial i acumula 27 gols a l'Atlètic en 34 enfrontaments amb aquest rival. En la defensa, l'uruguaià Diego Godín apunta l'onze titular al costat del montenegrí Stefan Savic al centre de la saga i als laterals Juanfran Torres i el brasiler Filipe Luis. El centre del camp sembla definit per a Koke, Gabi, Saúl Ñíguez i el belga Yannick Carrasco, cosa que condueix a la banqueta el ghanès Thomas Partey, que ha estat titular en cinc dels set partits d'aquesta temporada. La punta de l'atac serà per al francès Antoine Griezmann i l'argentí Ángel Correa, aixì que esperaran la seva oportunitat a la banqueta Fernando Torres i el francès Gameiro.


Convocatòria: Ajuts d’Indústria del Coneixement: Llavor i Producte (IdC 2019) | Observatori\nConvocatòria: Ajuts d’Indústria del Coneixement: Llavor i Producte (IdC 2019)\n10 juny 2019 | Convocatòries | 0 comments\nL’Agència de Gestió d’Ajuts Universitaris i de Recerca (AGAUR) ha obert la convocatòria dels Ajuts d’Indústria del Coneixement: Llavor i Producte (IdC 2019). L’objectiu és crear i consolidar un ecosistema empresarial nou, d’alt valor afegit i intensiu en coneixement per a la generació de llocs de treball d’alta qualificació. El Programa Indústria del Coneixement (IdC) forma part de l’Estratègia de recerca i innovació per a l’especialització intel·ligent de Catalunya (RIS3CAT), que promou l’R+D+I com a motor de transformació del teixit productiu.\nL’IdC preveu la mobilització de més de 34 milions d’euros (M€) durant el període 2014-2020, en què es podran atorgar ajuts financers i no financers a prop de 300 projectes empresarials basats en la recerca. L’objectiu és acompanyar els projectes, des de la fase inicial de prototipatge fins a la seva introducció en el mercat. També inclou un programa de formació i assessorament. L’import global d’aquesta convocatòria és de 5,5 M€.\n– Modalitat A. Ajuts Llavor per a projectes innovadors amb potencial d’incorporació al sector productiu: L’objectiu és finançar projectes d’innovació que es trobin a les fases inicials, dins l’escala de maduresa tecnològica, per a la valorització de coneixement amb potencial d’incorporació al sector productiu. Els projectes han de ser executats en un termini de 9 mesos i han d’estar destinats a la protecció del coneixement generat i a les primeres proves (preprototips); la definició de la ruta de comercialització; la generació del model de negoci; l’anàlisi de viabilitat tecnològica i comercial; entre d’altres. L’import de cada ajut als projectes Llavor és d’una quantia fixa de 20.000 euros, el 50% del qual va a càrrec del Fons Europeu de Desenvolupament Regional (FEDER).\n– Modalitat B. Ajuts Producte destinats a l’obtenció de prototipus i a la valorització i transferència dels resultats d’investigació generada per equips de recerca a Catalunya: La finalitat és finançar el desenvolupament de prototips de productes així com la valorització i transferència dels resultats d’investigació generats per equips de recerca de Catalunya. Els projectes poden ser de caràcter individual o col·laborador i s’han d’executar en un termini màxim de 18 mesos. L’import de cada ajut als projectes Producte és d’un màxim de 100.000 euros, el 50 % del qual va a càrrec del FEDER.\nEl termini de presentació de sol·licituds per ambdues modalitats finalitzarà l’1 de juliol de 2019. Les gestions s’han de realitzar a través de l’aplicació SIFECAT1420.


La DO Empordà impulsa les varietats autòctones per augmentar les vendes de cara al Nadal - Benvinguts al Món Rural\nTambé ha creat una nova imatge corporativa que posa èmfasi en la tramuntana i en el "caràcter d'una nova generació de viticultors".\nEl president de la DO Empordà, Xavier Albertí, i el president de la Comissió de Promoció de la DO Emporda, Carles Xuriguera, amb un vi amb el nou logotip. Imatge publicada el 3 de novembre del 2021. (Horitzontal)\nLa DO Empordà utilitzarà una nova estratègia que servirà per a diferenciar-se en un mercat “globalitzat”, amb l’objectiu d’assolir els nivells de vendes pre-pandèmia. Aquest ens no ha recuperat encara les xifres de venda del 2019, durant el primer semestre ha registrat un descens del 20,66% respecte de fa dos anys. Situen com a principals motius de la davallada el tancament de la restauració. La denominació, però, espera que les xifres millorin amb el relaxament de les restriccions i que remuntin de cares al Nadal. Amb aquest objectiut, la DO farà una aposta per les varietats autòctones (la garnatxa i la carinyena) i les vinyes velles. També ha creat una nova imatge corporativa que posa èmfasi en la tramuntana i en el “caràcter d’una nova generació de viticultors”.\nMalgrat el descens de vendes, la campanya d’enguany s’ha tancat amb 8.284.658 quilos de raïm, un 2,1% menys que la mitjana. “Ha estat una verema normal, malgrat la sequera”, insisteix Albertí.\nLa garnatxa i la carinyena són dues de les varietats autòctones de l’Empordà. De fet, la garnatxa o lledoner representen una tercera part de la vinya empordanesa amb 572 de les 1.768 hectàrees que hi ha plantades. A més, la DO Empordà és l’única denominació d’origen que compta amb les tres coloracions d’aquestes varietats: la blanca, la roja i la negra. Les carinyenes són l’altra varietat més representativa, amb 402 hectàrees (un 22% del total).\nAquesta “riquesa exclusiva” no és nova però ara la denominació vol fer una aposta clara per aquests vins estratègics que, combinats amb les vinyes velles que hi ha a la zona, donen com a resultat unes característiques “úniques”.\nL’objectiu és revertir la caiguda de les vendes que els vins de emporadanesos han experimentat des de l’inici de la pandèmia. I és que durant els primers sis mesos del 2020, en ple confinament, les vendes van baixar gairebé un 36%, especialment a Catalunya. Malgrat les tímides obertures, durant el primer semestre d’aquest 2021 el sector no ha pogut recuperar les xifres prepandèmia i les vendes es mantenen un 20,66% per sota de les de fa dos anys.\nEl sector atribueix el descens, sobretot, al tancament de l’hostaleria però també a una baixa producció l’any passat –provocada, en part, per míldiu- que, a la vegada, ha propiciat que pràcticament no quedi vi blanc a la venda.\nA l’espera de tancar el mes de setembre, la DO espera començar la remuntada. Principalment, per la reobertura total de l’hostaleria i també per una campanya de Nadal, que preveuen bona.\nLa campanya que llencen ara té, de fet, aquest objectiu però també millorar el posicionament d’aquesta denominació d’origen en un mercat “globalitzat” i, a la vegada, “conquerir” amb força el mercat barceloní. “Hem d’aconseguir trencar amb el cosmopolitisme amb una definició més clara”, assegura el president de la DO Empordà, Xavier Albertí.\nDe fet, les comarques gironines concentren un 60% de les vendes. La resta de Catalunya suposa entre un 25 i un 30% i les exportacions suposen un 12%. Les vendes a la resta de l’estat espanyol, en canvi, suposen només entre un 2 i un 3%. “Està molt bé vendre al propi territori però això, a la vegada, pot suposar una trampa. Barcelona és el nostre objectiu”, remarca Albertí.\nA banda de l’aposta per les varietats autòctones, el pla de posicionament que ha llençat la DO també inclou una nova imatge corporativa sota el lema ‘El caràcter d’un vent, l’esperit d’una gent’, que posa èmfasi en el tret diferencial que li dona la tramuntana i en tota una “generació” de viticultors que han apostat fortament per aquest territori\nUn territori amb característiques “úniques”\nUna tercera part de les vinyes empordaneses tenen més de 30 anys i, segons un estudi elaborat pel Consell Regulador de la DO, un 3% dels ceps tenen més de 100 anys. A més, les vinyes més antigues es van plantar a finals del segle XIX i produeixen raïm des de fa més de 120 anys. En concret, 28 parcel•les que ocupen una superfície de 19 hectàrees.\nEntre els municipis que concentren les vinyes més antigues, hi ha Garriguella, Rabós i Espolla però també n’hi ha d’altres situades a Sant Climent Sescebes, Capmany, Masarac, Peralada o Vilamaniscle.\nPrecisament, les vinyes més velles són de varietats autòctones o tradicionals de la zona. Destaca especialment la carinyena negra. De fet, un 90% de les vinyes d’aquesta varietat tenen més de 30 anys; un 60% més de seixanta i un 26% més de vuitanta. Pel que fa a la carinyena blanca, el percentatge de ceps de més de 30 anys se situa a prop del 90% i un 26,5% en tenen més de 80.\nLa garnatxa, l’altra varietat autòctona per excel•lència, també té una llarga història. I és que un 61,4% de les vinyes de garnatxa roja es van plantar fa més de 30 anys i un 14,9%, en fa més de 80.\nEtiquetes: DO Empordàvarietats autòctones\nLa pluja no impedeix la celebració del "Som Terra de Safrà" a Santa Coloma de Queralt


El cas de la noia que es va arruïnar intentant ser «influencer» a Instagram | Canal Digital\nEl cas de la noia que es va arruïnar intentant ser «influencer» a Instagram\nDeutes i més deutes per aconseguir seguidors\nRedacció | 07/03/2018 a les 10:50h\nArxivat a: Internet, Instagram, influencer\nTé 26 anys, es diu Lissette Calveiro i va acumular un deute de més de 8.000 euros intentant ser famosa a Instagram. Tot va començar el 2013 quan la noia es va mudar a Nova York per fer unes pràctiques. Segons explica, un cop allà es va començar a sentir "pressionada per tenir una aparença glamurosa" i portar un estil de vida com el de les protagonistes de la famosa sèrie Sexo en Nueva York.\nAquesta "pressió" i les ganes de guanyar seguidors a Instagram -en aquell moment en tenia 10.000- la van portar a gastar-se milers d'euros en roba de marca, sabates de luxe i sopars en restaurants de moda.\nPer poder pagar aquests capritxos, la noia es va veure obligada a combinar les seves pràctiques amb una feina a temps parcial. Tot i això, es gastava més del que guanyava i va haver de tornar a casa els seus pares, a Miami, per estalviar i poder pagar el deute que havia acumulat mentre vivia a Nova York.\nAra, uns mesos més tard, Lissette Calveiro ha aconseguit una feina estable com a relacions públiques, comparteix pis amb altres persones i lloga roba de luxe en comptes de comprar-la. La jove ha decidit compartir la seva experiència per avisar dels riscos que pot tenir intentar ser influencer.\nUna publicación compartida por Lissette Calveiro (@lissettecalv) el Feb 16, 2018 at 2:33 PST\nUna publicación compartida por Lissette Calveiro (@lissettecalv) el Feb 19, 2018 at 6:30 PST


Cultura Dimecres, 21 de maig de 2008 16:00 h\nAlbert Serra presenta el 'Cant dels ocells' al Festival de Canes\nUna aproximació al mite fundacional de la religió\nEl director banyolí Albert Serra, l'únic autor català present en alguna secció del festival de Canes, ha manifestat aquest dimarts després de la primera projecció d''El cant dels ocells' a la Quinzena dels Realitzadors que la pel·lícula 'és una aproximació sobre el mite fundacional de la religió'. Rebuda amb desercions, riures i aplaudiments en aquest primer passi, l'aventura dels tres Reis Mags per terres d'Islàndia i les illes Canàries posseeix encara una major abstracció que l'anterior, 'Honor de cavalleris', però també hi afegeix una major dosi d'humor als diàlegs dels mateixos actors no professionals.\nSocietat Dimecres, 21 de maig de 2008 12:00 h\nTopada de ferrocarrils a Sant Cugat\nLa col·lisió ha causat dos ferits lleus\nDos trens dels Ferrocarrils de la Generalitat (FGC) han xocat aquest dimecres cap a dos quarts de nou del matí a Sant Cugat, entre les estacions de la Floresta i les Planes, i han causat dos ferits lleus. Una de les persones ferides és una noia embarassada que ja ha estat atesa pels serveis mèdics. El xoc s'ha produït quan un dels trens ha atrapat pel darrere un altre comboi que estava aturat en un semàfor. Tots els viatgers han estat evacuats a un altre tren. La circulació a la línia del Vallès s'ha vist afectada.\nSocietat Dimecres, 21 de maig de 2008 05:00 h\nLocalitzen a Castellar del Vallès restes arqueològiques de l'Edat de Ferro dins del municipi\nUn canal d'aigua i una punta de fletxa del segle VII aC\nUn canal d'aigua de l'Edat de Ferro (segle VII aC) i una punta de fletxa són les primeres troballes d'aquesta època prehistòrica dins del municipi. Fins ara s'havia localitzat les restes d'una necròpolis d'aquesta època al Pla de La Bruguera. Segons explica el cap de l'expedició arqueològica, Jordi Roig, l'obra hidràulica podria tenir uns 60 metres de longitud. Dins del canal s'hi ha localitzat aquesta sageta. A l'interior del canal s'hi ha trobat material ceràmic i molins per moldre gra, fet que fa pensar que prop d'aquesta obra hi ha d'haver un poblat de l'Edat de Ferro. Llegir-ne més\nPolítica Dimecres, 21 de maig de 2008 05:00 h\nTambé ha defensat la iniciativa el portaveu d'ERC, Joan Tardà\nEls grups parlamentaris del PSOE i del PP han unit forces aquest dimarts al Ple del Congrés dels Diputats per rebutjar una Proposició no de Llei de CiU que instava el Ministeri de Defensa a cedir gratuïtament la caserna del Bruc de Barcelona a les administracions públiques catalanes per a la construcció d'habitatges de règim públic de lloguer per a joves, equipaments per a la ciutat de Barcelona i equipaments universitaris. La resta de grups parlamentaris (PNB, ERC, IU-IC-V, BNG, CC, Na-Bai i UPyD) han donat suport a la iniciativa. Llegir-ne més\nLa secció local d’ERC de Sabadell aprova l’esmena a la totalitat de RCat\nregidors d’ERC Carles Rion (Calafell) i Carles Barcons (Bigues i Riells). Els signants són en la seva majoria joves professionals i empresaris, però també hi destaquen militants històrics d’ERC com Pere Rodrigo (Igualada) i Lluís Wilaert (ERC-Eixample) i de l’independentisme com Sebastià Datzira. Llegir-ne més\nBarcelona vol passar de 21 a 48 espais per a joves en sis anys\nEls casals per joves passaran de set a disset\nL'alcalde de Barcelona, Jordi Hereu, ha explicat aquest dimarts que l'any 2015 Barcelona tindrà 48 espais per a joves, en front dels 21 actuals. En concret, es tracta de 12 punts d'informació juvenil, un per districte, 17 casals per joves, 12 espais joves, 5 serveis d'informació i assessorament especialitzat i 2 espais especialitzats en música i associacionisme. Aquesta és la previsió del Pla d'Equipaments Juvenils 2008-2015, que compta amb un pressupost de 13,9 milions d'euros. Barcelona té ara cinc punts d'informació juvenil, set casals joves, tres espais joves especialitzats, dos serveis d'informació i assessorament especialitzat i dos serveis que depenen de la Secretaria de Joventut. Llegir-ne més\nUn home mata a trets l'exparella a Sabadell i després s'intenta suïcidar\nLa víctima de 39 anys i amb dues criatures\nUna dona de 39 anys ha mort aquest dimarts a quarts de cinc de la tarda quan el seu exmarit, de 41 anys, presumptament l'ha tirotejat al pis d'ella, ubicat al número 15 del carrer Gustavo Adolfo Bécquer del barri de Can Rull de Sabadell. A continuació, l'home s'ha disparat a si mateix, resultant-ne ferit, i ha estat traslladat a l'Hospital Taulí de Sabadell. Segons han explicat els veïns de la dona a l'ACN, la parella va signar dilluns els documents del divorci i la dona havia canviat el pany de la porta del seu habitatge, ja que l'home era 'agressiu', han dit. Tot i així, l'home ha entrat al domicili, on presumptament l'ha matada a trets. Llegir-ne més\nDos emprenedors catalans inverteixen mig milió d'euros en audioguies turístiques per a quinze ciutats europees\nEs vendrà per Internet\nMarc Guitart i Diego Schiaffino han creat Play&Tour, una empresa dedicada al desenvolupament i comercialització d'audioguies turístiques de ciutats en mp3, un sistema poc implantat però que s'adapta potser millor que cap altre als canvis del mercat, on Internet i els mp3 estan a l'ordre del dia. Per posar en marxa el seu projecte, que aquest dilluns han presentat a Barcelona, han invertit mig milió d'euros en dos anys, i enguany comencen a comercialitzar aquestes audioguies que es poden descarregar d'Internet per 17 euros i que incorporen, depenent de la ciutat, des d'una cinquantena fins a un centenar de punts d'interès que el turista pot anar escoltant mentre passeja. Llegir-ne més\nDeu veïns de Masquefa tornen a aixecar el toro d'Osborne del Bruc\n"Ens feia pena que el toro estigues a terra i per això ens vam decidir a aixecar-lo"\nDeu veïns de Masquefa liderats pel propietari d'una serralleria del municipi, Guillermo Acosta, han tornat a aixecar el toro d'Osborne del Bruc que, des de l'agost de l'any passat havien tirat a terra un grup anomenat la Germandat Catalana 'La Bandera Negra'. Acosta explica que no el mou cap motiu polític sinó un 'acte festiu' malgrat que preveu que la figura publicitària no es mantingui dreta 'més d'un mes'. Tot i així, afirma que li agradaria que respectessin el toro 'tal com està ara'. El propietari de la serralleria Acosta va fer gestions amb l'empresa Osborne, que es va comprometre a facilitar-los una grua per poder aixecar la figura, que pot pesar al voltant de 4.000 quilos. Llegir-ne més\nSegons un estudi de la UOC\nL'informe, amb un marge d'error del 3%, mostra que només en cas que tots els indecisos votessin contra la independència, el referèndum no es tindria en compte a la Unió Europea (UE) d'acord amb els criteris que va fixar per a la mateixa consulta sobre Montenegro: una participació del 50% del cens, que a Catalunya estaria assegurada segons l'estudi, i una majoria del 55% dels vots per una de les opcions. Llegir-ne més\nEls membres d'ICV a les Terres de l'Ebre dissolen la seva organització territorial en protesta pel transvasament\nTot i això, no abandonen el partit\nEl president d'ICV a les Terres de l'Ebre, Jaume Forcadell, ha explicat que la Comissió Política Intercomarcal d'ICV a la demarcació va prendre el passat dia 13 l'acord unànime de dissoldre la pròpia comissió, òrgan de govern del partit a les Terres de l'Ebre, per 'la seva disconformitat amb el posicionament de la direcció nacional d'ICV en relació al projecte d'interconnexió de xarxes i al conjunt de la gestió de la sequera', així com pel seu 'desacord' amb 'la manera en què s'ha adoptat aquest posicionament, sense debat previ i sense la participació del territori'. Llegir-ne més\nSolbes diu que l'acord del nou finançament català pot no estar llest el 9 d'agost\nUn cafè per tots al finançament\nEl vicepresident econòmic del govern espanyol, Pedro Solbes, ha presentat per primera vegada directament als consellers de les quinze comunitats autònomes els principis que han de regir el nou sistema de finançament autonòmic. Solbes ha apuntat que tot i que es tractarà d'una reforma basada en la multilateralitat en les pròximes setmanes es produiran reunions bilaterals amb les Comunitats Autònomes. Els principis que regiran el sistema, ha dit, són els d'igualtat, suficiència, transparència, corresponsabilitat fiscal i autonomia. Llegir-ne més\nPolítica Dimarts, 20 de maig de 2008 16:00 h\nFins i tot el PP de Manresa dóna suport a demanar "mesures de gràcia" per en Franki\nNomés la PxC hi ha votat en contra\nEl grup municipal del PP de Manresa ha votat a favor d'una moció que demana la revisió del Codi penal per eliminar el delicte d'ultratge a la bandera. La moció considera desproporcionades les condemnes per aquest tipus de conductes i al mateix temps sol·licita que els tribunals apliquin 'les mesures de gràcia més favorables' a Francesc Argemí 'Franki', el jove terrassenc que ha estat condemnat a dos anys i set mesos de presó per un delicte d'aquestes característiques. La moció, aprovada per unanimitat en el Ple municipal d'aquest dilluns, ha estat iniciativa de la Candidatura d'Unitat Popular (CUP), tot i que finalment s'ha acabat votant un text de substitució que ha presentat el PSC. Llegir-ne més\nSocietat Dimarts, 20 de maig de 2008 16:00 h\nL'escorxador de Girona programa els descansos en funció de les hores d'oració\nEl 65% de la plantilla és nouvinguda\nL'escorxador de Girona, situat al polígon Mas Xirgu, ha introduït una mesura pionera a l'Estat per permetre programar els descansos de la plantilla –majoritàriament immigrant- en funció de les seves hores d'oració. Aquesta és una de les mesures que s'inclouen dins un acord innovador per gestionar la diversitat d'orígens i de cultures a l'empresa. El pacte també preveu flexibilitzar els permisos als treballadors que necessitin tornar als països d'origen per motius personals. El secretari general de CCOO a Catalunya, Joan Coscubiela, ha ressaltat que l'acord és un 'exemple' que es vol estendre al altres empreses. Un 65% de la plantilla de l'escorxador gironí és nouvinguda. Llegir-ne més\nTecnologia Dimarts, 20 de maig de 2008 16:00 h\nGreenpeace proposa que Catalunya produeixi tota l'electricitat amb energies renovables\nCaldria fer una gran inversió que es recuperaria en 10 anys\nGreenpeace assegura que l'any 2050 Catalunya podria cobrir amb energies renovables el 100% del consum elèctric. Per això, diu que fa falta una inversió d'uns 18.000 milions d'euros, que es recuperarien en un termini d'entre 3 i 10 anys. Asseguren que potencialment Catalunya podria generar una quantitat d'electricitat 17 vegades superior a la demanda elèctrica de l'any 2050. Tot plegat, forma part d'un pla que ha elaborat Greenpeace a partir de l'anàlisis de la potencialitat de les energies renovables, anomenat informe Renovables 100% Catalunya. Aquesta entitat també exigeix a la Generalitat que el Pla de l'energia de Catalunya inclogui una reducció del 80% de les emissions de diòxid de Carboni per d'aquí 40 anys. Llegir-ne més


Metges i centres concertats SPA\nPer què amb DKV Metges i centres\nMetges i centres concertatsL'oferta més àmplia en l'àmbit nacional i amb més punts de servei respecte de la competènciaSegons un estudi comparatiu dels quadres mèdicspublicats als webs de les sis principals companyies d'assegurances de salut.\nTroba aquí el teu metge A més, només registrant-te podràs guardar els teus metges preferits, valorar el servei i l'atenció i conèixer les opinions d'altres usuaris.\n30.000 professionals sanitaris.\n1.000 centres concertats.\nA tot el país.\nServeis i concerts internacionals.\nQualitat acreditada dels professionals. La tecnologia més innovadora.\nMetge DKV 24 horesAssessorament mèdic a distància.\nIV Premi DKV Medicina i Solidaritat El nostre reconeixement als metges i a les entitats sanitàries més solidàries. DKV aposta per la digitalització de la salut Promovem l'ús d'eines mòbils per a la cura de la salut. Baixa l'app amb el quadre mèdic Els teus metges sempre a mà. Nou proveïdor anàlisis clíniques A Barcelona, Tarragona i Girona A DKV, ens esforcem per fer un món millor Desenvolupem accions que engloben la salut i el benestar dels nostres assegurats, professionals, col·laboradors i la societat en general. Una gestió responsable que aporta valor al nostre entorn social i mediambiental, i permet un creixement sostenible de la companyia.Coneix-nos\tAssegurances mèdiques particulars


Gramona Enoteca Brut. Comprar escumós de Corpinnat.\nInici > Escumosos>Altres escumosos>Gramona>Gramona Enoteca Brut\nCaracterístiques de Gramona Enoteca Brut\nGramona Enoteca Brut és un escumós elaborat pel celler Gramona a Sant Sadurní d'Anoia, Corpinnat.\nFruit de l'observació i investigació en els caves de llarga criança, Gramona decideix llançar una nova línia, Gramona Enoteca, formada per dos caves, un Brut i un Brut Nature de la mateixa anyada, on porten la criança a l'extrem, elaborant aquests escumosos amb un mínim de 12 anys en rima.\nGramona Enoteca Brut és un escumós elaborat amb Xarel·lo i Macabeu de vinyes pròpies. Del paratge qualificat Font de Jui. 22,5 hectàrees a uns 350 metres d'altitud, amb terres de composició argilo-calcària, amb plaques arenoses al costat del riu i amb profusió de roca a la zona més alta i seca. Treballat de forma ecològica i sota la filosofia biodinàmica.\nDesprés de la verema manual en caixes de 20 kg, ja al celler tot el raïm passa per la taula de selecció. Un cop entrat el raïm per gravetat, es premsa suaument el raïm sencer. Acabada la primera fermentació realitza la segona fermentació en ampolla i una criança mínima de 12 anys (depenent de l'anyada pot arribar fins a 20 anys) en rima i amb tap de suro. Passat aquest temps es realitza el remogut i el degorjat manualment i se li afegeix el licor d'expedició de la solera centenària del celler amb 3 gr/litre de sucre.\nOstres, Foie, Sushi, Tòfones, Marisc cuit\nNota de tast Gramona Enoteca Brut\nGramona Enoteca Brut 2002 és un escumós expressiu, profund i elegant. Fantàstica anyada que mostra un gran equilibri entre maduresa i frescor. En nas destaquen les aromes de fruita blanca molt madura, poma al forn, orellanes, codony, amb lleugeres notes florals, i una destacada presència de les aromes de la criança (15 anys en rima), pa torrat, fruits secs, cacau, amb un lleuger record de sotabosc. En boca és ampli i sedós, amb un pas per boca senyorial, amb bombolla finíssima, i un final llarg i viu.